— Лягчэй працаваць са старшакласнікамі, бо яны ўжо добра разумеюць, чаго хочуць і што ім трэба, як паводзіць сябе ў пэўнай сітуацыі, — расказвае настаўніца. — А вось з іншымі дзецьмі неабходна быць яшчэ і выхавальнікам. Вопыт класнага кіраўніцтва надзвычай каштоўны, бо дазваляе ўсвядоміць, што ты павінен быць для дзяцей не толькі педагогам і выхавальнікам, а найперш надзейным таварышам. З задавальненнем арганізоўваю цікавыя экскурсіі і паходы па гістарычных мясцінах Ганцавіччыны. Імкнуся праводзіць забаўляльна-адукацыйныя класныя і інфармацыйныя гадзіны, якія вельмі падабаюцца вучням.